section_heading: Povijest
paragraph_text: Krapan je bio malo rudarsko naselje na sjeveroistočnom dijelu raške kotline. Tu su nastali najstariji rudnici ugljena na Labinštini. U početku se kopao rusi ugljen (smola za premazivanje brodova, tzv. pegola nera). Sa stalnom eksploatacijom kamenog ugljena započelo se 1785. godine. Otada se proizvodnja stalno povećava, pa tako i broj rudara, a Krapan se postupno pretvara u vodeće rudarsko središte Labinštine. Potkraj 19. stoljeća započinje se s izgradnjom stambenih zgrada, gradi se i osnovna škola na hrvatskom i njemačkom jeziku. Izgradnjom Raše i Podlabina, sve više gubi na važnosti. Godine 1905. podignuta je crkva sv. Barbare, zaštitnice rudara. Nakon II. svjetskog rata nekadašnja radionička hala ugljenokopa pretvorena je u tvornicu alatnih strojeva Prvomajska.<ref>[Istrapedia: Krapan]